NÁRODNÁ RADA SLOVENSKEJ REPUBLIKY

**VI. VOLEBNÉ OBDOBIE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD – 2322/2012

**Zápisnica**

z **11.** schôdze Výboru Národnej rady Slovenskej republiky pre vzdelávanie, vedu, mládež a šport zvolanej na **27. novembra 2012** v rokovacej miestnosti č. dv. 33 – prízemie budovy Národnej rady Slovenskej republiky, Nám. A. Dubčeka 1, Bratislava.

***Prítomní:*** podľa prezenčnej listiny

***Ospravedlnená:*** poslankyňa B. Obrimčáková

***Za K NR SR:*** Michaela Šikulová-tajomníčka výboru

 Eva Jandošová ­- referentka výboru

**I.**

Zasadanie výboru otvoril a viedol predseda výboru Mojmír **Mamojka**. Privítal prítomných členov výboru. Konštatoval, že výbor je uznášaniaschopný. Pri otvorení schôdze výboru bolo prítomných 10 členov výboru. O ospravedlnenie požiadala poslankyňa B. Obrimčáková. Overovateľom priebehu schôdze výboru bol poslanec P. Goga.

Predsedajúci predložil na schválenie návrh programu schôdze výboru. Nikto nemal návrh na zmenu a doplnenie návrhu programu schôdze výboru. Následne výbor schválil program schôdze výboru:

Návrh spoločnej správy výborov NR SR o výsledku prerokovania vládneho návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení zákon č. 455/2004 Z. z. o zriadení Akadémie ozbrojených síl generála Milana Rastislava Štefánika, o zlúčení Vojenskej leteckej akadémie generála Milana Rastislava Štefánika v Košiciach s Technickou univerzitou v Košiciach, o zriadení Národnej akadémie obrany maršala Andreja Hadika a o zmene a doplnení niektorých zákonov v znení zákona č. 144/2008 Z. z. **(tlač 223)** vo výboroch v druhom čítaní **(tlač 223a)**

Návrh spoločnej správy výborov NR SR o výsledku prerokovania vládneho návrhu zákonao Fonde na podporu vzdelávania **(tlač 228)** vo výboroch v druhom čítaní **(tlač 228a)**

Rôzne

***(Hlasovanie: 10/0/0).***

**K bodu 1**

Prvým bodom rokovania bol návrh spoločnej správy výborov NR SR o výsledku prerokovania vládneho návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení zákon č. 455/2004 Z. z. o zriadení Akadémie ozbrojených síl generála Milana Rastislava Štefánika, o zlúčení Vojenskej leteckej akadémie generála Milana Rastislava Štefánika v Košiciach s Technickou univerzitou v Košiciach, o zriadení Národnej akadémie obrany maršala Andreja Hadika a o zmene a doplnení niektorých zákonov v znení zákona č. 144/2008 Z. z. **(tlač 223)** vo výboroch v druhom čítaní **(tlač 223a).**

Určeným spravodajcom bol **Ľ. Petrák**. Uviedol, že rokovali všetky výbory, ktorým bol návrh zákona pridelený na prerokovanie, ho prerokovali v určenej lehote. Stanoviská výborov a doplňujúce a pozmeňujúce návrhy sú zapracované vo  IV. časti návrhu spoločnej správy. Predniesol, aby návrhy uvedené v bodoch 1, 2 a 3 odporúčal výbor spoločne neschváliť, návrhy uvedené pod bodom 3 až 10, 12. 14, 15, 17 až 24 odporúčal výbor spoločne ich schváliť a o návrhoch v bodoch 11 a 16 samostatne hlasovať s odporúčaním ich schváliť.

Na základe vyjadrení výborov uvedených v ich stanovisku k návrhu zákona navrhol, aby gestorský výbor NR SR odporúčal návrh zákona schváliť a predniesol návrh uznesenia.

V otvorenej rozprave vystúpili poslanci: M. Fronc, M. Mamojka. P. Osuský, J. Žitňanská. Nenavrhli iné odporúčania ako spravodajca.

Predsedajúci ukončil rozpravu a pristúpilo sa k hlasovaniu:

o návrhoch v bodoch 1, 2 a 13 spoločne s odporúčaním neschváliť (9/0/1, a jeden poslanec nehlasoval);

o návrhoch uvedených pod bodom 3 až 10, 12, 14, 15, 17 až 24 spoločne s odporúčaním ich schváliť (6/0/5);

osobitne o návrhu uvedenom pod bodom 11 s odporúčaním ho schváliť (6/1/4);

osobitne o návrhu uvedenom pod bodom 16 s odporúčaním ho neschváli (7/1/3);

o návrhu zákona ako celku s odporúčaním gestorského výboru pre NR SR ho schváliť a návrhu uznesenia výboru o schválení spoločnej správy výborov

***(Hlasovanie: 6/0/5).***

Gestorský výbor prijal k spoločnej správe výborov o prerokovaní návrhu zákona **uznesenie č. 51.**

**K bodu 2**

Druhým bodom rokovania bol návrh spoločnej správy výborov NR SR o výsledku prerokovania vládneho návrhu zákonao Fonde na podporu vzdelávania **(tlač 228)** vo výboroch v druhom čítaní **(tlač 228a).**

Určenou spravodajkyňou k návrhu zákona bola **Ľ. Rošková.** Uviedla, že o návrhu zákona rokovali všetky výbory, ktorým bol návrh zákona pridelený na prerokovanie v určenej lehote. Stanoviská výborov a doplňujúce a pozmeňujúce návrhy sú zapracované vo  IV. časti návrhu spoločnej správy. Predniesla, aby návrhy uvedené v bodoch 1 až 4 odporúčal gestorský výbor spoločne schváliť.

V otvorenej rozprave nevystúpil nikto. Predsedajúci ukončil rozpravu a pristúpilo sa k hlasovaniu:

o návrhoch v bodoch 1 až 4 spoločne s odporúčaním ich schváliť (7/0/4);

o návrhu zákona ako celku s odporúčaním gestorského výboru pre NR SR ho schváliť a návrhu uznesenia výboru o schválení spoločnej správy výborov.

 ***(Hlasovanie: 7/0/4).***

Gestorský výbor prijal k spoločnej správe výborov o prerokovaní návrhu zákona **uznesenie č. 52.**

**K bodu 3**

Tretím bodom rokovania bol bod rôzne. V rámci tohto bodu navrhla poslankyňa **J. Žitňanská** zvolať osobitnú schôdzu výboru za prítomnosti ministra školstva, vedy, výskumu a športu a  zástupcov Odborového zväzu pracovníkov školstva a vedy v súvislosti s prebiehajúcim štrajkom učiteľov.

V otvorenej rozprave k tomuto návrhu vystúpili poslanci P. Goga, M. Fronc, Ľ. Petrák, P. Osuský, O. Nachtmannová a M. Mamojka.

Predsedajúci dal o návrhu hlasovať (5/0/6). Návrh nebol prijatý.

Do bodu rôzne nebol predložený žiadny iný návrh. Predsedajúci poďakoval prítomným za účasť a ukončil schôdzu výboru.

 Pavol **Goga** Mojmír **Mamojka**

 overovateľ výboru predseda výboru